2 vas vir Nelspruit-plaasaanval | Maroela Media
Twee verdagtes is Vrydag en Maandag afsonderlik in hegtenis geneem in verband met die plaasaanval op Hendry, Martie en hul seun, Tommy, Brown sowat 'n week gelede buite Nelspruit in Mpumalanga.
Die derde verdagte, wat op die toneel dood is, is intussen as 'n pastoor van Mpumalanga geïdentifiseer.
Volgens Albert Gryvenstein van die organisasie Bossies Community Justice is die eerste verdagte (40) Vrydag in Pienaar, 'n nedersetting in Mpumalanga, in hegtenis geneem en sou hy na verwagting vroeër vandag in die plaaslike landdroshof verskyn. Die tweede verdagte is vroeg Maandagoggend in hegtenis geneem.
Maroela Media het vroeër berig vier verdagtes het Hendry (77), Martie (74) en Tommy (53) verlede Sondag in die vroeë oggendure met 'n byl en panga in die plaashuis op die Uitkyk-pad naby Mabalel aangerand.
Hendry word sedertdien vir kopbeserings in die Kiaat-hospitaal behandel en is steeds in 'n kritieke toestand, sê Gryvenstein.
Tommy is na 'n hospitaal in eMalahleni oorgeplaas nadat hy ernstige beserings aan sy skedel en kakebeen opgedoen het. Tommy is die betrokke oggend tydens 'n stoeiery met een van die verdagtes in die been geskiet. Die verdagte is in die proses noodlottig gewond en sy liggaam is 300 m van die toneel gevind.
Volgens Gryvenstein is dié verdagte sedertdien geïdentifiseer as 'n pastoor van Pienaar.
Die soektog na 'n vierde verdagte duur voort.
Die kerk – wat 'n heerlike wegkruip plek vir Sataan!
Seker 'n pastoor van 'n duiwels kerk!
Wat help dit!? Nog twee Boere is dood!
Ek kyk na die twee ou,weerlose gesigte,soos al die ander, en ek KAN myself nie sovêr kry om te dink watter vlak van onmenslike bose wreedheid in n lafaard se kop moet wees om mense en hul lewens so te misken nie? OnMENSLIK…!!!!! Letterlik.